লার্নিং ফর আ কজ

লার্নিং ফর আ কজ হল একটি অলাভজনক ছাত্র সংবাদপত্র যা ২০০৪ সালে কানাডিয়ান শিক্ষাবিদ এবং আলোকচিত্রী মাইকেল আর্নেস্ট সুইট  প্রতিষ্ঠা করেছিলেন। এই উদ্যোগটি মন্ট্রিলের লেস্টার বি. পিয়ারসন উচ্চ বিদ্যালয় থেকে ২০১০ সালের শরৎকাল পর্যন্ত পরিচালিত হয়েছিল, পরে এটি ইয়ুথ ফিউশন ক্যুবেকের সাথে মিলে যায়। মাইকেল আর্নেস্ট সুইট ২০১৪ সালে ইয়ুথ ফিউশন থেকে বিচ্ছিন্ন হয়ে ছাপার উপর নিয়ন্ত্রণ ফিরে পান। এটি মাঝে মাঝেই প্রকাশ করে থাকে এবং সর্বশেষ ২০১৮ সালে প্রকাশ করা হয়েছিল।

বিস্তারিত

'লার্নিং ফর এ কজ' উদ্যোগটির লক্ষ্য ছিল হাই স্কুলের শিক্ষার্থীদের নাগরিক হিসেবে অংশগ্রহণের প্রকৃত সুযোগ প্রদানের মাধ্যমে তাদের সামাজিক ও নৈতিক সংবেদনশীলতাকে বৃদ্ধি ও শক্তিশালী করা। এই উদ্যোগের প্রধান প্রকল্পটি ছিল প্রকাশনা কর্মসূচী, যা কানাডার হাই স্কুলের শিক্ষার্থীদের বাস্তব জীবনের বিষয়বস্তু নিয়ে বই লেখা ও প্রকাশ করার সুযোগ দিত, যার লক্ষ্য ছিল তাদের সমাজে পরিবর্তন আনতে অনুপ্রাণিত করা। এই উদ্যোগের মাধ্যমে ১৫০০-এরও বেশি হাই স্কুলের শিক্ষার্থী লেখক হিসেবে আত্মপ্রকাশ করে এবং তাদের লেখা প্রকাশিত হয়। ২০০৪ সালে এই উদ্যোগের প্রথম বইটি প্রকাশিত হয়েছিল, তাই কানাডার শ্রেণিকক্ষে প্রিন্ট-অন-ডিমান্ড প্রযুক্তির ক্ষেত্রে 'লার্নিং ফর এ কজ' ছিল একটি পথপ্রদর্শক।

অন্যান্য উল্লেখযোগ্য প্রকাশনাগুলোর মধ্যে রয়েছে বিশ্ব উষ্ণায়ন এবং পরিবেশ দূষণের প্রতিক্রিয়ায় ১০০ জনেরও বেশি হাই স্কুলের শিক্ষার্থীর লেখা নিয়ে প্রকাশিত ডাউন টু আর্থ সংকলন। এই খণ্ডের অতিথি লেখক ছিলেন রোবের্টা বনদর এবং কানাডার প্রধানমন্ত্রী জাস্টিন ট্রুডো ডাউন টু আর্থ বইটি মার্টিন শিন, ডেভিড সুজুকি, ফার্লি মোয়াট এবং মার্ক গারনোর মতো বেশ কয়েকজন যশস্বী ব্যক্তি দ্বারা সমর্থিত হয়েছিল। কলাম্বিয়া বিশ্ববিদ্যালয়ের দার্শনিক ম্যাক্সিন গ্রিন বলেছিলেন যে প্রকল্পটি "সম্ভাবনার একটি গুরুত্বপূর্ণ দ্বার উন্মোচন করেছে" এবং কিংবদন্তি কানাডার শিল্পী রবার্ট বেটম্যান বলেছেন যে "লার্নিং ফর এ কজ এমন একটি কাজ যা প্রত্যেক তরুণ-তরুণীর করা উচিত।" ২০০৯ সালের ওয়ার্ল্ড ইন্ডি বুক অ্যাওয়ার্ডে ডাউন টু আর্থ দুটি বিভাগে চূড়ান্ত প্রতিযোগী ছিল।

অন্যান্য প্রকাশনাগুলোর মধ্যে রয়েছে 'রেইজিং হিউম্যানিটি', যেখানে অভিনেতা মার্টিন শিন এবং কানাডার প্রথম নভোচারী মার্ক গারনো ভূমিকা লিখেছেন। পঞ্চম বার্ষিকী সংকলন সংস্করণ ফাইভ-এ ১০০০-এরও বেশি ছাত্রদের লেখা থেকে "সেরার সেরা" রচনাগুলি স্থান পেয়েছিল। এই খণ্ডটিকে হলিউডের সমাজকর্মী ক্যান্ডি স্পেলিং সমর্থন করেছিলেন, এবং বইটির ভূমিকাও লিখেছিলেন। হলো হলোকাস্ট থেকে রক্ষা পাওয়া অ্যালেক্স লেভিন সম্পর্কে রচিত উই হু লিসেন্ড বইটি ২০১১ সালে কানাডার ইতিহাস শিক্ষাদানে শ্রেষ্ঠত্বের জন্য গভর্নর জেনারেল পুরস্কারের চূড়ান্ত প্রতিযোগী ছিল।

এই প্রকল্পটি এবং এর প্রকাশনাগুলো গ্লোব অ্যান্ড মেইল, মন্ট্রিয়ল গেজেট, এবং কনকর্ডিয়া বিশ্ববিদ্যালয়ের পত্রিকা দ্য লিঙ্ক ও দ্য জার্নালে  প্রকাশিত হয়েছে। এছাড়াও ৩৪ সমান্তরাল ম্যাগাজিন এবং কানাডিয়ান টিচারেও  ফিচার প্রকাশিত হয়েছিল। ২০০৯ সালে আবারও মন্ট্রিয়ল ফ্যামিলিস ম্যাগাজিন এবং দ্য মন্ট্রিয়ল গেজেট  উভয়ই এই প্রকল্প এবং এর নতুন প্রকাশনা রেইজিং হিউম্যানিটি নিয়ে প্রতিবেদন প্রকাশ করেছিল।

'লার্নিং ফর এ কজ' ২০০৬ এবং ২০০৯ সালে কুইবেক এন্টারপ্রেনারিয়াল অ্যাওয়ার্ড লাভ করে এবং কুইবেক শিক্ষা মন্ত্রালয়ের একটি তথ্যচিত্রে স্থান পায়। ২০০৯ সালে কানাডার প্রধানমন্ত্রী স্টিফেন হার্পার এর প্রতিষ্ঠাতা মাইকেল আর্নেস্ট সুইটকে প্রধানমন্ত্রী পুরস্কারে ভূষিত করেন এবং ২০১২ সালে কানাডার জনশিক্ষায় তার গুরুত্বপূর্ণ অবদানের জন্য তাকে রানী দ্বিতীয় এলিজাবেথ ডায়মন্ড জুবিলি পদক প্রদান করা হয়।

ইয়ুথ ফিউশন কুইবেক (একটি অলাভজনক, নির্দলীয় সংস্থা যা উচ্চ বিদ্যালয় এবং বিশ্ববিদ্যালয়গুলির মধ্যে সংযোগ স্থাপন করে), উচ্চ বিদ্যালয় থেকে পড়া ছেড়ে দেওয়ার হার কমানোর প্রচেষ্টায় ২০১১-১২ সাল থেকে 'লার্নিং ফর এ কজ' ইমপ্রিন্টের অধীনে প্রকাশনা প্রকল্পটি চালিয়ে যাচ্ছে।

২০১৪ সালে মাইকেল আর্নেস্ট সুইট 'লার্নিং ফর এ কজ' এবং এর ইমপ্রিন্টগুলির নিয়ন্ত্রণ পুনরুদ্ধার করেন, যার ফলে এটি ইয়ুথ ফিউশন থেকে বিচ্ছিন্ন হয়ে যায়। ২০১৪ সালে প্রকাশনীটি আওয়ার মেমোরিজ, আওয়ার হিস্ট্রি নামে একটি নতুন বই প্রকাশ করে, যার মুখবন্ধ লিখেছিলেন কানাডার প্রাক্তন প্রধানমন্ত্রী পল মার্টিন। তরুণ লেখকদের বই প্রকাশ এবং কানাডায় শ্রেণিকক্ষে প্রিন্ট-অন-ডিমান্ড প্রকাশনার পথ দেখানোর দশ বছর পর ২০১৪ সালের শেষের দিকে 'লার্নিং ফর এ কজ' তার কার্যক্রম বন্ধ করে দেয়।

২০১৭ সালে, সুইট ম্যানহাটনের সলোমন শেচটার স্কুলে ছাত্র প্রকাশনা উদ্যোগটি পুনরায় চালু করেন, যেখানে মিডল স্কুলের ছাত্ররা অন ডেমোক্রেসি নামে একটি সংকলন প্রকাশ করে। মার্কিন প্রজাতন্ত্র নিয়ে লেখা এই বইটির মুখবন্ধ লিখেছিলেন লার্নিং ফর এ কজ'-এর দীর্ঘদিনের সমর্থক অভিনেতা মার্টিন শিন।

সিটিভির অটোয়ার প্রয়াত ম্যাক কিপিং এক দশকেরও বেশি সময় ধরে 'লার্নিং ফর এ কজ'-এর আনুষ্ঠানিক পৃষ্ঠপোষক ছিলেন। তিনি ছিলেন সুইটের দীর্ঘদিনের বন্ধু এবং পরামর্শদাতা।

তথ্যসূত্র
বিষয়শ্রেণী:শিক্ষা সংস্কার
বিষয়শ্রেণী:শিক্ষাবিজ্ঞান